**Zápisnica**

**z volieb zástupcov rodičov žiakov školy**

**do rady školy,**

konaných dňa 10. – 11. novembra 2021

Zloženie volebnej komisie:

predseda: Zdenka Dubanová

členovia: Monika Hipká, Zuzana Tanglmayerová

Miesto a čas konania volieb:

*Voľby sa konali v dňoch 10. a 11. novembra 2021 v priestoroch Evanjelickej základnej školy v Bratislave. Voľby boli vyhlásené riaditeľkou školy Mgr. Simonou Danišovou, rodičia boli o konaní volieb informovaní elektronicky cez EduPage 15. októbra 2021 a 5. novembra 2021, oznam o konaní volieb bol taktiež zverejnený na web stránke školy (www.ezs.ba). Pôvodne sa mali voľby konať počas triednych aktívov, ktoré boli naplánované prevenčnou formou, avšak kvôli zhoršujúcej sa pandemickej situácii a potvrdeným výskytom ochorenia covid-19 medzi žiakmi, 8. novembra 2021 boli všetci rodičia elektronicky informovaní, že triedne aktívy prebehnú formou on-line.*

Zabezpečenie účasti oprávnených voličov:

*Rodičia boli opakovane informovaní o zmene spôsobu konania volieb elektronicky (8.11.2021) vedením školy, ako aj triednymi učiteľmi počas online triednych aktívov (9.11.2021).*

*Rodičia dostali hlasovacie lístky v zalepenej obálke prostredníctvom svojich detí v utorok 9.11.2021, rodičom žiakov, ktorým bola nariadená karanténa boli hlasovacie lístky odoslané 1. triedou v pondelok 8.11.2021.*

*Hlasovacia urna spolu s prezenčnými listinami oprávnených voličov bola umiestnená na vrátnici EZŠ, na priebeh volieb permanentne dozerala poučená nepedagogická zamestnankyňa školy. Rodičia mali možnosť hlasovať osobne v priestoroch školy v dňoch 10. a 11. novembra 2021 v čase od 7:00 do 17:00. 11. novembra 2021 do 16:00.*

Tvorba kandidátskej listiny:

*Všetci rodičia žiakov EZŠ boli informovaní vedením školy o plánovaných voľbách a možnosti kandidovať do Rady školy Evanjelickej základnej školy za zástupcov rodičov oznamom v elektronickej žiackej knižke (EduPage), ako aj oznamom uverejnenom na web stránke školy. Spolu s touto informáciou boli všetkým rodičom zaslané aj tlačivá, ktoré bolo ku kandidatúre potrebné vyplniť a podpísané doručiť (elektronicky, alebo fyzicky) vedeniu školy.*

*Nakoľko k 5. novembru 2021 prejavili záujem kandidovať do Rady školy EZŠ len traja rodičia, vedenie školy poslalo túto informáciu opakovane a bol predĺžený termín na doručenie potrebných dokumentov pre zaradenie do zoznamu kandidátov do 8.11.2021*

*Hlasovací lístok tvorili mená všetkých navrhnutých kandidátov.*

Opis priebehu konania volieb:

*Oprávnení voliči podpisom potvrdili svoju účasť vo voľbách. Rodičia pri tajnej voľbe uplatnili jeden hlas bez rozdielu počtu ich detí v škole. Voliči boli informovaní o spôsobe hlasovania: na hlasovacom lístku mohli označiť zakrúžkovaním poradového čísla najviac štyroch kandidátov. Na priebeh volieb dohliadala poučená nepedagogická zamestnankyňa školy, volebná komisia, ktorá ukončila voľby dňa 11. novembra 2021 o 16:00 hod. prevzatím zapečatenej urny a podpísaných prezenčných listín sa odobrala k sčítaniu odovzdaných hlasovacích lístkov.*

Výsledky volieb:

počet oprávnených voličov: 124

počet odovzdaných hlasovacích lístkov: 51

počet platných hlasovacích lístkov: 49

počet neplatných hlasovacích lístkov: 2

Poradie kandidátov:

1. Martin Demko (44 hlasov)

2. Mária Šebestová (43 hlasov)

3. Pavol Pavlovič (41 hlasov)

4. Nina Vaškovičová (40 hlasov)

Mená a podpisy všetkých členov volebnej komisie:

Zdenka Dubanová

Monika Hipká

Zuzana Tanglmayerová

Príloha:

- Prezenčná listina oprávnených voličov

- Hlasovacie lístky